**О Д Г О В О Р**

на пратеничко прашање од пратеникот Феми Јонузи поставено на 77-та седница на Собранието на Република Македонија одржана

на 5 ноември 2009 година

Во однос на инвестиционите проекти во хидроелектрични централи во Република Македонија, посебно во делот на мали хидроелектрични централи, да кажам дека во рамките на нашите програми имаме предвидено околу 400 мали хидроелектрични централи, според една студија, да се градат со инсталирана моќност од 5 мегавати и со вкупна моќност од околу 250 мегавати, на ниво на Република Македонија, при што се очекува годишно производство на електрична енергија околу 1200 гигават часови. Тие се планираат во наредниот период на секои 6 месеци да имаме од 30 до 40 локации, пакети, така што во период од 4 до 5 години да заврши целиот проект, до колку за овие локации има заинтересирани инвеститори. Значи главната цел во реализација односно концептот на реализација на овие инвестициони проекти е да се искористи производниот енергетски капацитет на водоетците во Република Македонија, при што ќе се зголеми и производството на електрична енергија од обновливи извори на енергија, исто така ќе се зголеми и инвестиционата активност во овие делови, при што освен енергетски ефекти за зголемување на производниот капацитет на електрична енергија во Република Македонија, има ефект и врз економскиот раст и развој, како и на локалниот економски развој. Меѓутоа во рамките на нашите планови и активности за реализација на овој проект, до сега се реализирани три огласи. На приво тоглас беа објавени 41 локација со вкупна моќност од 43 мегавати и 182 гигават часови годишно производство односно инвестиција од 45 милиони евра. На тој оглас беа избрани 8 компании. На вториот оглас имаше 24 локации со инсталирана моќност од 15,3 мегавати и годишно производство од 61 гигават час односно 17 милиони евра инвестиција предвидена. Седум компании беа избрани.

Третиот оглас каде што имаше исто така 20 локации од кои 6 локации беа доделени и се очекува 10 милиони евра инвестиција.

Исто така во фаза на подготовка е нов пакет од 38 локации, односно вклучува нови локации и овие локации кои не беа доделени во рамките на претходните три огласи.

Во однос на истиот проект има веќе една компанија која потпишала, има најава од една друга компанија исто така да потпише локации за огласите што ги има добиено, а притоа со Европска банка за обнова и развој во завршна фаза е дефинирање на моделот и договор за соработка со цел да се финансираат овие проекти на инвеститорите во Република Македонија и ефикасно да се искористат овие потенцијали во Република Македонија во областа на развојот на енергетскито сектор, со инвестирање во мали хидроелектични централи.

Исто така на ова би додал односно би кажал дека ова е еден од проектите што ги правиме во развојот на енергетиката односно инвестициите во енергетиката и да обезбедиме инвестиции од обновливи извори на енергија односно да се постигне таа цел што е поставена и во Европската унија и е истата цел која е во рамктие на иснтитуциите на глобално ниво за да се обезбеди енергија од обновливи извори, што значи дека од аспект на животната средина се оправдани инвестиции и прифатливи. Од тој аспект, покрај малите хидроелектрани, во истито склоп би сакал да ги спомнам и проектите што се во хидроелектрични централи, како што се Чеврен и Галиште, Бошков Мост и Вардарска Долина, а и проектот со Луково Поле кој е проект што влегува во комплексот на Мавровскито енергетски проект, при што со овој проект со инвестициите што ЕЛЕМ треба да ги направи во овој проект, ќе се зголеми акомулациониот капацитет, значи потенцијал на мавровскиот комплекс, од тоа што сега го има, за околу 14%. Значи тие сега имаат акомулација од 277 милиони м3 вода, со дополнителни 39 милионо м3 вода на Луково Поле ќе се зголеми околу 14%. Притоа, бидјеки поефикасно ќе се искористи водата во целиот комплекс на мавровскито енергетски систем, годишното производство ќе се зголеми, од постојните 435 гигават часови годишно, за 38% ќе се зголеми капацитетот на ефикасноста на искористување на овој хидроенергетски комплекс во Република Македонија. Со други зборови, со другите инвестиции што ги планираме во делот на обновливи извори за енергија, во рамките на вкупниот проект од областа на енергетиката, мислам дека Република Македонија не само што ќе обезбеди, на среден и долг рок, стабилност со снабдување на енергија, туку ќе обезбеди и енергија која е прифатлива од аспект на животната средина односно обновливи извори на енергија кои имаат перспектива во иднина заради тоа што ние стануваме дел од еден интегриран регионален и поширок европски енергетски систем. Со тоа сметаме дека целит екои ги имаме поставено со реализација на овие проекти, истите ќе се постигнат.

Во мојот одговор, во рамките на вкупните хидроенергетски инвестициони проекти јас начелно спомнав и за овој проект.

Со овој проект, Луково Поле, кој е во склопот на проектите односно мавровскиот хидроенергетски потенцијал, значи тоа ќе биде дел од овој проект, покрај ХЕЦ Вруток, Равен и Врбен. Значи во масивот на мавровскиот хидроенергетски систем ќе се додаде и акомулацијата на Луково Поле. Во прва фаза тоа треба да се направи, значи тоа би го направил ЕЛЕМ со инвестиции во во овој проект. Во втора фаза се предвидува изградба и на хидроелектана Црн Камен. Значи на влезната зграда на темелниот испуст на браната, во постојниот зафат на Црн Камен, со инсталиран проток од 6 метри кубни во секунда односно инсталирана моќност од 5 мегавати и 24,26 гигават часа годишно производство. Но тоа не е се. Значи со искористување на овој капацитет, значи со овие инвестиции ќе се зголеми и ефектот на искористување на Маврово. Токму со тоа што го кажав, значи 14% ќе се зголеми потенцијалот на оваа брана, а за 38% ќе се зголеми производството на електрична енергија на овој комплекс. Притоа ќе има и други странични ефекти, може да има ефекти за развојот на туризмот на тој дел, а притоа придобивки ќе има и во иднина, на долг рок, и во развојот на проектот Вардарска долина затоа што со ова делумно ќе се подобри и стабилизира и водотекот низ реката Вардар, посебно во тој дел од мавровскиот хидроенергетски систем. Со тоа ефектите ќе бидат мултипликативни за енергетскито сектор во Република Македонија, а генерално и ова пред се е еден добар сигнал за соработка на вакви проекти кои се значајни за Република Македонија, а даваат јасен сигнал од регионален аспект за расположението и капацитетот на Република Македонија, да ги постигне и реализира овие проекти што се значајни од енергетски аспект.